**Хасэ Антоніа Рэес Кальдэрон** (ісп.: José Antonio Reyes Calderón; 1 верасня 1983, Утрэра, Іспанія — 1 чэрвеня 2019) — іспанскі футбаліст цыганскага паходжання, паўабаронца ці нападнік. Ігрок нацыянальнай зборнай Іспаніі (2003—2006).

Кар’ера
-------

### Раннія гады

Рэес далучыўся да моладзевай каманды мясцовага клуба «Севілья» ва ўзросце 10 гадоў. Яго талент быў вызначаны, і ён прадстаўляў клуб на ўсіх моладзевых узроўнях. Пасля таго як пачаў гуляць за асноўную каманду «Севільі» атрымаў рэпутацыю ўніверсальнага нападніка і стаў рэзка набіраць папулярнасць.

### «Арсенал»

Узімку 2004 года ігрок перайшоў у склад лонданскага «Арсенала». Сума ўгоды склала 25 млн фунтаў стэрлінгаў. У складзе англійскага клуба Рэес дэбютаваў 2 лютага ў матчы супраць «Манчэстэр Сіці» (2:1), а праз два дні забіў свой першы мяч у браму «Мідлсбра».

### «Рэал»

Улетку 2006 года ў прэсе з’явілася інфармацыя аб тым, што да Рэеса праяўляе цікавасць мадрыдскі «Рэал». Сам футбаліст у інтэрв’ю некалькі раз адзначаў, што жадаў бы вярнуцца на радзіму.

У сезоне 2006/07 Рэес разам з «Рэалам» атрымаў перамогу ў чэмпіянаце Іспаніі. Футбаліст выходзіў на поле ў трыццаці матчах і адзначыўся шасцю забітымі мячамі, два з якіх — у матчы апошняга тура супраць «Мальёркі» (3:1) — прынеслі мадрыдцам чэмпіёнскі тытул. Пасля заканчэння сезону ў прэсе з’явіліся чуткі аб тым, што Рэес можа перайсці ў «Ліён».

### «Атлетыка»

31 ліпеня 2007 года Рэес быў афіцыйна прадстаўлены ў якасці іграка «Атлетыка». За гэты трансфер «Арсенал» атрымаў каля 12 мільёнаў еўра, а футбаліст падпісаў чатырохгадовы кантракт з мадрыдскім клубам. 27 жніўня 2010 года забіў за «Атлетыка» гол у матчы Суперкубка УЕФА супраць італьянскага «Інтэра», сустрэча скончылася перамогай іспанцаў з лікам 2:0.

### «Севілья»

5 студзеня 2012 года ігрок падпісаў кантракт з «Севільяй» тэрмінам да 30 чэрвеня 2015 года. Сума трансфера склала 3,5 млн еўра. У складзе андалузскага клуба тройчы запар стаў пераможцам Лігі Еўропы. 1 чэрвеня 2016 года стала вядома аб тым, што Рэес пакідае «Севілью».

### «Эспаньёл»

28 чэрвеня 2016 года было абвешчана аб пераходзе Рэеса ў «Эспаньёл». У маі 2017 года пакінуў каманду.

### Апошнія гады

У першай палове сезону 2017/18 заставаўся без клуба, а ў студзені 2018 года стаў іграком «Кордавы». У чэрвені 2018 года перабраўся ў кітайскі клуб «Сіньцзян Цяньшань Леапард».

У студзені 2019 года вярнуўся ў Іспанію, папоўніўшы склад «Эстрэмадуры».

Загінуў 1 чэрвеня 2019 года ў дарожна-транспартным здарэнні.

Дасягненні
----------

**«Арсенал»**:

* Чэмпіён Англіі: 2004
* Уладальнік Кубка Англіі: 2005
* Уладальнік Суперкубка Англіі: 2005

**«Рэал»**:

* Чэмпіён Іспаніі: 2007

**«Бенфіка»**:

* Уладальнік Кубка лігі Партугаліі: 2009

**«Атлетыка»**:

* Уладальнік Кубка Інтэртота: 2007
* Пераможца Лігі Еўропы (2): 2010, 2012
* Уладальнік Суперкубка УЕФА: 2010

**«Севілья»**:

* Пераможца Лігі Еўропы (3): 2014, 2015, 2016

Зноскі
------

1. ↑  José Antonio Reyes // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  José Antonio Reyes // FBref.com<a href='https://wikidata.org/wiki/Track:Q56239490'></a>
3. ↑
4. ↑  Reyes wechselt von Atletico Madrid zum FC Sevilla. Transfermarkt.de
5. ↑  «Севилья» заплатила «Атлетико» за Рейеса около € 3,5 млн. championat.com
6. ↑  Рейес покинул «Севилью». by.tribuna.com.
7. ↑  «Эспаньол» объявил о переходе Рейеса. by.tribuna.com.
8. ↑  Хосе Антонио Рейес покинул «Эспаньол». by.tribuna.com.
9. ↑  Хосе Антонио Рейес перешел в «Кордобу». by.tribuna.com.
10. ↑  Экс-форвард «Арсенала» и «Реала» Хосе Антонио Рейес погиб в ДТП. by.tribuna.com.

Спасылкі
--------

* 

* Профіль на сайце *transfermarkt.com* (англ.)

* Статыстыка на сайце *National Football Teams* (англ.)

* Профіль на сайце *soccerway.com* (руск.)

* Профіль на сайце *BDFutbol.com* (англ.)

* Статыстыка на сайце *UEFA.com* (руск.)

* Статыстыка на сайце *FIFA* (англ.)

* Статыстыка на сайце *soccerbase.com* (англ.)

| ⛭Зборная Іспаніі — Чэмпіянат свету 2006 |
| --- |
| Сцяг Іспаніі | 
* 1 Касільяс (б)
* 2 Сальгада
* 3 Пернія
* 4 Марчэна
* 5 Пуёль
* 6 Альбельда
* 7 Рауль
* 8 Хаві
* 9 Торэс
* 10 Рэес
* 11 Луіс Гарсія
* 12 Лопес
* 13 Іньеста
* 14 ✰ Алонса
* 15 Рамас
* 16 Сена
* 17 Хаакін
* 18 Фабрэгас
* 19 Каньісарэс (б)
* 20 Хуаніта
* 21 Вілья
* 22 Ібаньес
* 23 Рэйна (б)
* трэнер: Луіс Араганес

 |